lv en lv lv da nl lv lv lv lv en lv lv da nl lv lv lv lv lv lv lv pl lv lv lv lv lv lv lv lv lv lv lv lv sv lv lv lv lv lv lv lv lv en en nl
Kurzemes ātruma festivāls – 17. un 18. septembrī!
Labākajās Kurzemes ātruma festivāla tradīcijās, 17. un 18.septembrī Liepājā un tās apkārtnē atkal būs dzirdama sporta motoru rūkoņa. Liepājā Karostā un skaistākajos Dienvidkurzemes ceļos pulcēsies sportisti no visas Latvijas, lai noskaidrotu ātrākos braucējus ātrumlaivu, minirallija un rallijsprinta sacensībās.
Sestdien, 6. augustā, ar  Jāņa Vorobjova / Guntara Zicāna uzvaru, absolūtajā kopvērtējumā, noslēdzās rallijs “Cēsis 2022”, kas pēc četrpadsmit gadu pārtraukuma atgriezās Cēsu apkārtnes ceļos! Šis rallijs pavisam noteikti bija svētki gan pašiem cēsiniekiem, gan pilsētas viesiem, kas kuplā skaitā sagaidīja visas finišējušās ekipāžas uz estakādes pilsētas Vienības laukumā
Latvijas ātrākie rallija piloti satiekami šajā nedēļas nogalē – rallijs “Cēsis 2022”
Šajā nedēļas nogalē, 5. un 6. augustā, Cēsu pilsētā un tās apkārtnē atkal varēs dzirdēt sporta auto rūķonu. Rallija “Cēsis 2022” ātrumposmos sacentīsies 62 ekipāžas no vienpadsmit valstīm! Sportistiem būs jāveic astoņi ātrumposmi ar kopējo distanci 87,44km
Uzsākta mediju akreditācija rallijam „Cēsis 2022”
Vairs nav aiz kalniem 5. un 6. augusts, kad Cēsu apkārtnes ceļos sacentīsies kupls pulks rallija ekipāžu no kopumā 11 valstīm.
Aicinām medijus, kuri vēlas atspoguļot šo ilgi gaidīto autosporta notikumu, iepazīties ar dokumentiem un aizpildīt pieteikuma veidlapu rallijs.eu sadaļā „Medijiem” līdz 2. augusta 18:00.
Atvērta dalībnieku reģistrācija rallijam “Cēsis 2022”!
Jau pavisam drīz, 5. un 6. augustā, Cēsis atkal varēs dēvēt par rallija pilsētu, jo tieši Cēsu apkaimes ceļi būs tie, kuros par vērtīgajām sekundes simtdaļām cīnīsies labākie un ātrākie Latvijas autosporta braucēji. To, ka rallijs “Cēsis 2022” ir gaidīts ne tikai autosporta cienītāju, bet arī sportistu vidū, apliecina arī pašu braucēju izrādītā interese par šo notikumu. Dažiem no viņiem šis rallijs atmiņā iespiedies kā vēsturisks un jaunības nostaļģijas piepildīts!
Uzsākta biļešu tirdzniecība uz ralliju “Cēsis”!
Sapulcinot dalībniekus un autosporta fanus no visas Latvijas, Cēsis atkal kļūs par rallija pilsētu, lai jau 5. augusta vakarā, pilsētas vienības laukumā, dotu startu vienam no gaidītākajiem autosporta notikumiem šovasar. Ikviens, kas apmeklējis ralliju “Cēsis” pirms četrpadsmit gadiem un agrāk, zina, ka šī nedēļas nogale būs aizraujoša!
Latvijas rallija čempionāts atgriežas Cēsīs!
Pēc četrpadsmit gadu pārtraukuma, 5. un 6. augustā, Cēsu novada ceļus pieskandinās motoru rūkoņa, lai atgrieztos viens no leģendārākajiem sporta pasākumiem – rallijs “Cēsis”! Šis posms priecēs gan cēsiniekus, gan pilsētas viesus, kā arī atmodinās nostaļģijas pilnas izjūtas rallija entuziastos.
Kas jāzina rallija Sarma 2022 skatītājiem?
Gulbenes novadu 12. februārī pēc divu gadu pārtraukuma atkal pārņems starptautiska ziemas rallija gaisotne. Rallijam pieteikušās deviņdesmit ekipāžas ar sportistiem no vienpadsmit tuvākām un tālākām valstīm. Paredzams, ka cīņa par uzvaru rallijā Sarma 2022 būs ļoti sīva un principiāla. Lai arī rallija pieteikumu saraksts ir ļoti starptautisks, arī Latvijas rallija faniem būs par ko turēt īkšķus, jo rallija Sarma 2022 starta sarakstā ir atrodamas tādas Latvijas autosporta zvaigznes kā Mārtiņš Sesks, Edijs Bergmanis, Jānis Vorobjovs, Ralfs Sirmacis, Ivo Ķilpis, Matīss Mežaks un citi! Tomēr skatītājiem ir īpaša vērība jāpievērš epidemioloģiskajām prasībām un tās ir jāievēro, lai gan pasargātu savu un līdzcilvēku veselību, gan parūpētos par to, lai uzticēšanās rallija skatītāju godaprātam un veselajam saprātam, neizrādītos kļūda.
Rallijs Sarma 2022 atklāj ātrumposmus un dalībnieku starta numurus
Kļuvis zināms, ka rallijā Sarma 2022, kas notiks 12. februārī, ar pirmo starta numuru startēs pieckārtējais Somijas čempions Tēmu Asunmā ar stūrmani Ville Mannisenmāki un Škoda Fabia Rally2 evo rallija automašīnu. Titulētajai somu ekipāžai par uzvaru rallijā būs jācīnās ar ātrākajām Baltijas un Krievijas ekipāžām. Vienlaikus ar starta sarakstu rallija organizatori ir atklājuši šī gada rallijam sagatavotos ātrumposmus un publicējuši ātrumposmu aprakstus.
Rallijam Sarma 2022 jau pieteicies spilgts dalībnieku sastāvs
Dalībnieku pieteikšanās tradicionālajam ziemas rallijam Sarma 2022, kas notiks 12. februārī Gulbenes novadā, vēl nav beigusies, bet jau šobrīd dalībnieku skaits tuvojas 90 ekipāžām, un sarakstā iespējams atrast daudz spilgtu ierakstu. Tas liecina, ka cīņa par uzvaru rallijā Sarma 2022 būs sīva un interesanta. Lai arī pagaidām ir pieteikta tikai viena WRC klases automašīna – Mini John Cooper Works WRC – jaudīgo un ātro automašīnu skaits ir ievērojams. Sarakstā jau ir atrodamas vienpadsmit Rally2 vai R5 klases automašīnas, kas ir jauns rallija Sarma rekords, kuru skaitu papildina vēl divas Proto un divas Rally3, kā arī viena Rally2-Kit klases automašīna.
1 2 Next Page →
Copyright © 2021 rallijs.eu